Bukraa

Bukraa (arabieraz بوكراع) Mendebaldeko Saharako herri bat da, lurralde honetako iparraldean dagoena, Aaiun hiriburutik 100 bat kilometrotara hego-ekialderantz jota. Bere fosfato meategiengatik ezaguna da.

 Etimologia 
"Bukraa" hitzaren esanahia "oinena" da (arabieraz “kraa”=oin). Bere inguruan oin itxurako mendi bat dagoelako horrela deituaIturria: Laudion bizi diren ikasle saharauiek esana..

 Mendebaldeko Sahara okupatuan 
 Historia 
1947an Espainiak, orduko estatu kolonizatzaileak, fosfatoa aurkitu zuen bertan eta horrek Mendebaldeko Saharako okupazioa errentagarri bihurtu zuen, baita deskolonizazioa atzeratu ere.

Zinta garraiatzailea 1970eko hamarkadan hainbeste aldiz saboteatu zuen Fronte Polisarioak, Espainiarekiko independentziaren aldeko borrokan. Espainiak deskolonizatu beharrean lur-eremu hauek Marokoren eskuetan utzi zituenean erresuma horrek harresi batzuk eraikitzeari ekin zion. Ez kasualitatez, egindako lehenakIkus kokapen mapa artikulu honetan. Aaiun hiriburua, Smara barnealdeko hiri nagusia eta Bukraa, ekonomikoki inportanteena, inguratzen zituen. Bere aldirietan mina ugari dago.

 Egun 
Ofizialki Marokok osatu dituen eskualdeetako batean dago, Aaiun-Bujdur-Sakia El Hamra delakoan; horren barruan Aaiun probintzian dago.
2004an 2519 biztanle zituenStefan Helders, Morocco - largest cities (per geographical entity), World Gazetteer, 2009..

 Fos Bucraa 
1947an aurkitu eta gero, espainiarrek 1962an ENMINSA (Empresa Nacional Minera del Sahara) sortutako enpresa Fosfatos de Bucraa, S. A. bihurtu zen 1968an. Hurrengo urteetan kostalderaino doan zinta garraiatzailea (ezaugarri horiek dituen munduko luzeena, 96 km) egin zuten. Oso kalitate oneko fosfatoak dira eta lurraren azalean bertan daude, beraz ustiatzeko erraztasuna dago.

Madrilgo akordioetako sekretupeko zati batzuetan enpresaren %65 Marokori ematen zitzaion. 1976tik, beraz, Office chérifien des phosphates (OCP) enpresa marokoarraren esku dago kopuru hori Nazioarteko ikerketa mandatalgoa Mendebaldeko Saharan. Fondation France Libertés eta AFASPA elkartea. 2002ko azaroa..

1979 eta 1986 artean ustiapena geldirik egon zen Mendebaldeko Saharako fosfatoei buruzko datuak.. Azken urteetan Marokok eskuratu du enpresaren akzio-kopuru osoa, Espainiako INIk zituenak uzten joan direlako bere ordez sortu ziren elkarteak: lehen TENOE eta gero SEPI1996an %35etik %12ra jaitsi zen eta 2002an hori ere galdu zuen. Gaur egun Phosboucraa enpresa marokoarra, monopolioa duen Office chérifien des phosphates delakoaren filiala, da ustiapena garatzen duena. 1997an 1860000 tona ekoitzi zuen..

 Tinduf aldeko kanpamentuetan 
Saharar gehienek bere lurraldetik alde egin beharrean aurkitu zirenean Aljeriara jo zuten, mugatik hurbil dagoen Tinduf aldera. Bertan kanpamentuak osatu zituzten eta Saharako Arabiar Errepublika Demokratikoko (SAED) barne-antolaketarako lurralde okupatuetako herri eta hiriekin bataiatu zituzten. Hori dela eta, horietako batek Bukraa izena darama; daira edo udalerri estatusa du eta Aaiungo wilaia edo probintzian (daira batzuk biltzen dituena) dago, lurralde okupatuetan gertatzen den ber gisan.

 Herri senidetuak Euskal Herrian 
Euskal Herriko zenbait udalerrik senidetze akordioakSaharako Arabiar Errepublika Demokratikoko dairekin senidetutako EAEko udalerriak Euskal Fondoaren webgunean; ikus 40.or. dituzte Bukraa dairarekin, adibidez Berriz, Gizaburuaga, Larrabetzu, Laudio eta Loiu.

 Erreferentziak 

 Kanpo estekak 
  Loiuko Udalak senidetzeaz duen web orria.
  Laudioko Udaleko ordezkariak bidaian Bukraara.
  Bukraako satelite bidezko ikuspegia.

Kategoria:Mendebaldeko Saharako hiriak